cyanic-selkie/wikianc huggingface dataset:
ბაჩო ახალაია
2004 წელს მაგისტრის ხარისხი მიიღო თბილისის სახელმწიფო უნივერსიტეტის იურიდიულ ფაკულტეტზე. 2003-2004 წლებში ასოციაცია „თავისუფლების ინსტიტუტის” პროექტის კოორდინატორი იყო; 2004-2005 წლებში — სახალხო დამცველის მოადგილე; 2005-2008 წლებში — საქართველოს იუსტიციის სამინისტროს სასჯელაღსრულების დეპარტამენტის უფროსი; 2008-2009 წლებში — საქართველოს თავდაცვის მინისტრის მოადგილე; ხოლო 2009 წლის 28 აგვისტოდან 2012 წლამდე თავდაცვის მინისტრი იყო. 2012 წლის 4 ივლისს დაინიშნა შინაგან საქმეთა მინისტრად, თუმცა იმავე წლის 19 სექტემბერს, საპატიმროებში პატიმრების წამების ფაქტების გამოაშკარავების შემდეგ, საზოგადოებაში მისი გათავისუფლების მოთხოვნა აგორდა. შედეგად, 20 სექტემბერს, ახალაიამ თანამდებობა დატოვა.
სქოლიო
კატეგორია:საქართველოს თავდაცვის მინისტრები კატეგორია:საქართველოს შინაგან საქმეთა მინისტრები‎ კატეგორია:დაბადებული 1980 კატეგორია:თბილისის სახელმწიფო უნივერსიტეტის კურსდამთავრებულები კატეგორია:დაბადებული 24 ოქტომბერი ბაჩანა
Beto Vázquez Infinity (ალბომი)
Beto Vázquez Infinity — არგენტინული მეტალ-პროექტ Beto Vázquez Infinity-ის სადებიუტო ალბომი. იგი 2001 წლის 4 მარტს გამოვიდა. ალბომი გამოსცა ლეიბლმა Nems.
რესურსები ინტერნეტში
კატეგორია:Beto Vázquez Infinity-ს ალბომები კატეგორია:2001 წლის სადებიუტო ალბომები
Crassispira pellisphocae
Crassispira pellisphocae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
აბუხალო
აბუხალო, თოთხამი, ბარზონდჯვარი — მთა საქართველოში, ქარელის მუნიციპალიტეტში. მდებარეობს თრიალეთის ქედის ჩრდილო-დასავლეთ შტოქედ გვირგვინაზე, მდინარე ტყემლოვნისწყლის მარჯვენა შენაკადის — აბუხალოსღელის სათავეებში. სიმაღლე 2255 მ. აგებულია პალეოგენური ტუფ-ბრექჩიებით, ტუფებით და ანდეზიტური საფრით. აქვს მობრტყელებული წვერო, სუბალპური ბალახეულით შემოსილი ციცაბო კალთები.
917
თარიღი უცნობია
*
გრანადის დეპარტამენტი
მუნიციპალიტეტები
კატეგორია:ნიკარაგუის დეპარტამენტები
უილიამ ჰენრი ტუენჰოფელი
უილიამ ჰენრი ტუენჰოფელი (William Henry Twenhofel; დ. 16 აპრილი, 1875, კოვინგტონი — გ. 4 იანვარი, 1957, ატლანტა) — ამერიკელი გეოლოგი. 1921 წლიდან პროფესორია. მისი შრომები მიეძღვნა სტრატიგრაფიას, სედიმენტაციასა და პალეონტოლოგიას. 1908 წელს დაამთავრა იელის უნივერსიტეტი. ასწავლიდა კანზასის (1910-1945) და უისკონსინის (1916-1945) შტატების უნივერსიტეტებში. 1923-1931 წლებში სათავეში ედგა დანალექი წარმონაქმნების შემსწავლელ კომისიას. ტუენჰოფელის ხელმძღვანელობით და უშუალო მონაწილეობით არის შედგენილი ფუნდამენტური განმაზოგადებელი ნაშრომი — „მოძღვრება ნალექთწარმოქმნის შესახებ“ (1925), რომელშიც პირველად არის შეჯამებული და სისტემაში მოყვანილი ცნობები თანამედროვე ნალექებისა და დანალექი ქანების შესახებ. ავტორია აგრეთვე ცნობილი ნაშრომებისა: „უხერხემლოთა პალეონტოლოგია“ (1935) და „სედიმენტაციის საფუძვლები“ (1950).
სქოლიო
კატეგორია:ამერიკელი გეოლოგები კატეგორია:დაბადებული 1875 კატეგორია:გარდაცვლილი 1957
ლენინის რაიონი (სტავროპოლი)
ლენინის რაიონი — ქალაქ სტავროპოლის სამი რაიონიდან ერთ-ერთი.
გეოგრაფია
რაიონის ტერიტორია 5600,88 ჰექტარია; საზღვრების სიგრძე 57,2 კმ. მოსახლეობა - 132 002 ადამიანს შეადგენს 2020 წლის მონაცემებით.
ისტორია
ლენინის რაიონი შეიქმნა რუსეთის საბჭოთა ფედერაციული სოციალისტური რესპუბლიკის უმაღლესი საბჭოს პრეზიდიუმის 1962 წლის 26 ივნისის განკარგულების საფუძველზე და სტავროპოლის სახალხო დეპუტატების საკრებულოს 1962 წლის 20 ივლისის ბრძანების თანახმად.
სტრუქტურა
სტავროპოლის ტერიტორიის 04.10.2004 წლის კანონის შესაბამისად. No84-KZ ქალაქ სტავროპოლის, ტერიტორიის მუნიციპალური წყობის საზღვრის დამყარების შესახებ გააფართოვა თავისი საზღვრები სოფელ დემინოს ნაწილის ანექსიით. ლენინის რაიონი მოიცავს 11 მიკრორაიონს, რომლებსაც მართავენ რაიონული საბჭოები (ტერიტორიული საზოგადოებრივი თვითმმართველობის საბჭოები), რომლებიც აერთიანებენ 700-ზე მეტ საშინაო საბჭოს, ქუჩის კომიტეტებს, რომლებიც ორგანიზებას უწევენ მოსახლეობას შორის, მოსახლეობის ფართო ჩართვას რაიონის საზოგადოებრივ ცხოვრებაში.
ამჟამად ლენინის რაიონის ტერიტორიაზე 52 ათასამდე ადამიანი მუშაობს. 2003 წელს შექმნილი ლიდერების საბჭო აქტიურად მონაწილეობს რაიონის ცხოვრებაში. ეს არის კოორდინატორი ურთიერთობის საწარმოს, დაწესებულებებსა და ორგანიზაციებს შორის მუნიციპალურ და სახელმწიფო ორგანოებთან სოციალური პრობლემების მოგვარებაში.
ლენინის რაიონის საგანმანათლებლო დაწესებულებები ღირსეულად წარმოადგენენ ქალაქს ფედერალურ და რეგიონალურ დონეზე.
ინფრასტრუქტურა
რაიონის ტერიტორიაზე განლაგებულია არაერთი მნიშვნელოვანი დანიშნულების ძეგლი, თუ დაწესებულება, მათ შორის:
18 უმაღლესი და საშუალო პროფესიული სასწავლებელი, 3 გიმნაზია, 1 ლიცეუმი, 5 საშუალო საგანმანათლებლო და 2 სპეციალური გამოსასწორებელი სკოლა, 28 საბავშვო ბაღი, 20 კვალიფიციური სამედიცინო დაწესებულება.
დინამოს სტადიონი, საფეხბურთო სპორტული სკოლა, ძიუდოს და სამბოს უმაღლესი სპორტული უნარების სკოლა.
კულტურული მემკვიდრეობის 10-მდე ობიექტი, ურბანული დაგეგმარებისა და არქიტექტურის, ხელოვნებისა და არქეოლოგიის ძეგლები.
სქოლიო
კატეგორია: სტავროპოლის მხარე კატეგორია: კავკასია
In Trance
In Trance (ტრანსში) — გერმანული როკ-ჯგუფ სკორპიონსის მესამე სტუდიური ალბომი, რომელიც გამოვიდა 1975 წელს. მისი პროდიუსერი იყო დიტერ დირკსი.
სქოლიო
კატეგორია:სკორპიონსის ალბომები კატეგორია:1975 წლის ალბომები კატეგორია:RCA Records-ის ალბომები კატეგორია:ალბომები დიტერ დირკსის პროდიუსერობით
ვიქტორია (ჩილე)
ქალაქის მოსახლეობა – 23 977 (2002), კომუნის მოსახლეობა – 33512 (2007), ფართობი – 1256 კმ², სიმჭიდროვე – 26,68 კაცი/კმ².
რესურსები ინტერნეტში
კატეგორია:ჩილეს ქალაქები კატეგორია:ჩილეს კომუნები
ჰელე თორნინგ-შმიდტი
ჰელე თორნინგ-შმიდტი, დან.Helle Thorning-Schmidt (დ.1966 წ.) - დანიის პოლიტიკური და საზოგადო მოღვაწე, სოციალ-დემოკრატიული პარტიის ლიდერი, ქვეყნის ისტორიაში პირველი პრემიერ-მინისტრი ქალი 2011-15 წლებში.
ადრეული პერიოდი
2005 წელს საყოველთაო არჩევნებში სოციალ-დემოკრატთა მარცხს ლიდერის გადადგომა მოჰყვა. წამოყენებულ კანდიდატებს შორის შიდაპარტიულ არჩევნებში ხმათა უმრავლესობა ჰელე თორნინგ-შმიდტს ერგო. ორი წლის შემდეგ ახალი მეთაური წარუძღვა პარტიას ფოლკეტინგის არჩევნებში, მაგრამ ხელისუფლებაში მოსასვლელად საჭირო ხმების რაოდენობა მან ვერ მოიპოვა. ამის მიუხედავად, ნდობის მაღალი ხარისხის გათვალისწინებით, პარტიული ხელმძღვანელობა ამჯერად უცვლელი დარჩა. მომდევნო არჩევნებში კი მემარცხენე-ცენტრისტებმა სასურველ მიზანს მიაღწიეს და მთელი ათწლეულის განმავლობაში ოპოზიციაში ყოფნის შემდგომ ძალაუფლება დაიბრუნეს. ოთხპარტიულ კოალიციაში სოციალ-დემოკრატებს პარტნიორობას სოციალ-ლიბერალები, სოციალისტი ხალხოსნები და ეკოსოციალისტები უწევდნენ. დანიის ისტორიაში პირველად 2011 წლის 3 ოქტომბერს მინისტრთა კაბინეტს სათავეში ქალი ჩაუდგა.
პრემიერ-მინისტრი
გადასახადების შემცირების გზით ბიუჯეტის საფინანსო შემოსავლები 2015 წელს 10,5% პროცენტით გაიზარდა ოთხი წლის წინანდელ მაჩვენებელთან შედარებით. ეკონომიკური მდგომარეობის გაუმჯობესებასთან ერთად, იმიგრაცია და თავშესაფრის მაძიებელთა განთავსების ხარჯები ერთ-ერთი აქტუალური თემა გახდა. იმ პირობებში, როდესაც დანიის 5,7 მლნ მოსახლეობის 9% უცხოეთში იყო დაბადებული, როგორც მემარჯვენე, ასევე მემარცხენე პოლიტიკური ბანაკი საზოგადოებას ამ სფეროში კანონმდებლობის გამკაცრების ჰპირდებოდა.
2015 წლის ივნისის არჩევნებზე სოციალ-დემოკრატიულმა პარტიამ 26% მიიღო, რითაც 5%-ით აჯობა მეორე ადგილზე გასულ მემარჯვენე "ხალხის პარტიას", მაგრამ მისმა პარტნიორებმა მთლიანობაში ნაკლები ხმები მიიღეს, რითაც ძალაუფლების შენარჩუნება შეუძლებელი აღმოჩნდა. პრემიერ-მინისტრმა წარუმატებლობაზე პასუხისმგებლობა საკუთარ თავზე აიღო და გადადგა.
შემდგომი კარიერა
ამასთან, როგორც პარლამენტის წევრი, ის პრეზიდიუმის თავმჯდომარის მოადგილედ მუშაობდა 2016 წლის იანვრამდე, როცა მან პოლიტიკიდან წასვლის გადაწყვეტილება მიიღო. ექს-პრემიერი დაინიშნა ლონდონში ორგანიზაციის Save the Children აღმასრულებელ დირექტორად.
ჰელე თორნინგ-შმიდტის ავტორიტეტის გათვალისწინებით, "ევროპის მომავლის შესახებ კონფერენციის" თავმჯდომარის სავარაუდო კანდიდატთა სიაში მას ერთ-ერთი ყველაზე მაღალი ადგილი დაიკავა.
2021 წელს ყოფილი პრემიერი 18 სხვა პირთან ერთად ჟურნალისტების, ყოფილი პოლიტიკოსების თუ საზოგადო მოღვაწეებისგან დაკომპლექტებული "ფეისბუკის" სამეთვალყურეო საბჭოს წევრად საქმიანობს. აღნიშნულ საბჭოს დონალდ ტრამპმა მიმართა ფეისბუკიდან და ინსტაგრამიდან თავისი პირადი გვერდების აკრძალვის გამო.
ოჯახური მდგომარეობა
1996 წელს დაქორწინდა სტეფან კინოკზე, რომელიც ბრიტანელ ლეიბორისტთა ექს-ლიდერის ნილ კინოკის შვილია. წყვილს ორი შვილი ჰყავს.
რესურსები ინტერნეტში
პირადი გვერდი ინსტაგრამზე
პირადი გვერდი ტვიტერზე
სქოლიო
კატეგორია:დაბადებული 1966 კატეგორია:დანიელი პოლიტიკოსები კატეგორია:დანიელი პოლიტიკოსი ქალები
Nowhere Man (EP)
სიმღერების სია
ყველა სიმღერის ავტორები - ლენონი/მაკ-კარტნი
სქოლიო
კატეგორია:1966 წლის EP-ები კატეგორია:The Beatles-ის EP-ები კატეგორია:ალბომები ჯორჯ მარტინის პროდიუსერობით კატეგორია:ები-როუდის სტუდიებში ჩაწერილი ალბომები კატეგორია:Parlophone-ის EP-ები
ვიშტინეცი
ვიშტინეცის ტბა (ლიეტუვ. Vištyčio ežeras, გერმ. Wystiter See, ზოგჯერ, „ევროპულ ბაიკალსაც“ უწოდებენ) — ტბა რუსეთის კალინინგრადის ოლქსა და ლიეტუვის მარიამპოლის მაზრაში. კალინინგრადის მხარის ყველაზე ფართო, ღრმა და სუფთა ტბა.
ტბაში თევზის 22 სახეობა ბინადრობს, გარდა ამისა, აქ უხერხემლოთა 150-ზე მეტი ნაირგვაროვნებაა, მათ შორის, სხვადასხვა მიკროსკოპული კიბორჩხალები, მოლუსკები და სხვა.
კავკასიის ალბანეთის ენა
thumb|300px|ქვა წარწერით ალბანურ ენაზე, ნაპოვნი [[მინგეჩაური|მინგეჩაურში გათხრებისას.) ]]
ალბანური ენა  — მკვდარი ენა. განეკუთვნება იბერიულ-კავკასიურ ენათა ოჯახს. გავრცელებული იყო თანამედროვე აზერბაიჯანისა და დაღესტანის ტერიტორიაზე და წარმოადგენდა ალბანეთის სამეფოს ოფიციალურ ენას. გააჩნდა საკუთარი დამწერლობა. სავარაუდოდ, ალბანური ენა უნდა დადებოდა საფუძვლად თანამედროვე უდიურ ენას. ალბანური დამწერლობა არის იმ მოზაიკის ნატეხი რომლითაც ხდება ალბანური სახელმწიფოს ნაგლეჯ ნაგლეჯ გაცოცხლება.
სქოლიო
კატეგორია:მკვდარი ენები კატეგორია:ლეზგიური ენები
Crassispira phasma
Crassispira phasma — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ბოდახევა
ბოდახევა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, არტნის თემში. მდინარე ივრის მარჯვენა ნაპირზე, ზღვის დონიდან 1360 მეტრზე. თიანეთიდან დაშორებულია 10 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 11 ადამიანი.
სქოლიო
კატეგორია:თიანეთის მუნიციპალიტეტის სოფლები
სამკალი
სამკალი შეიძლება აღნიშნავდეს:
იუდეის უდაბნო
მინი|250პქ|იუდეის უდაბნო მინი|250პქ იუდეის უდაბნო — უდაბნო ახლო აღმოსავლეთში, ისრაელისა და პალესტინის ტერიტორიებზე, მკვდარი ზღვის დასავლეთით. ხშირად მას მოიხსენიებენ ასევე, როგორც იეშიმონი.
სქოლიო
კატეგორია:ისრაელის უდაბნოები
უფლისწულის ეკლესია
300px|მინი უფლისწულის ეკლესია — ეკლესია გორის მუნიციპალიტეტის ნაქალაქარ უფლისციხეში. მდებარეობს შიდა ქალაქის შუა უბანში, თვალსაჩინო ადგილას, ამაღლებული კლდის მასივზე. თარიღდება IX-X საუკუნეებით. ეკლესია აშენებულია ძველი წარმართული ტაძრის ადგილზე, რასაც მოწმობს ეკლესიის დასავლეთ ფასადის ქვეშ შემორჩენილი კლდეში ნაკვეთი ანტიკური დროის ნაგებობის ნაშთები, სამხრეთ ფასადის კლდის ცოკოლი და აღმოსავლეთ ბოლოში, შესასვლელთან გაცვეთილი იატაკი, აგრეთვე, წარმართული დროის შესასვლელი აღმოსავლეთ ფასადის ცენტრში, სადაც ახლა კლდეში ჩაღრმავებული ადგილი ქვის ცოკოლით მოსწორებულია და გამოყენებულია ეკლესიის ფუძედ.
არქიტექტურა
ნაგებობა სამეკლესიანი ბაზილიკაა (18,5 X 13,8 მ), ნაგებია აგურით. შენობა მრავალჯერ არის გადაკეთებული. XI-XII საუკუნეებს მიეკუთვნება სარკმელი და მისი ქვის ჩარჩოს ორნამენტიანი ფრაგმენტი, პროფილირებული ლავგარდნის ქვები და მწვანე ქვის კანკელის ნატეხები, რომლებიც არქეოლოგიური გათხრების დაროს იპოვეს ეკლესიის ქვემოთ, ფერდობზე და XVII საუკუნის სახლის კედლის წყობაში. შენობა შემდეგშიც რამდენიმეჯერ გადაუკეთებიათ. XVIII საუკუნეში სამხრეთ შესასვლელის თავზე დაუშენებიათ ოთხივე მხარეს თაღებით გახსნილი მცირე გუმბათიანი სამრეკლო, რომელიც ნაგებია მცირე ზომის აგურით.
უფლისწულის ეკლესიის შესასვლელი ამჟამად სამხრეთ კედლის ცენტრში არსებულ ნიშშია. აღმოსავლეთ, დასავლეთ და ჩრდილოეთ კედლებში ჩანს პირვანდელი შესასვლელების (ამოშენებულია) კვალი. აფსიდი ნალისებრია. გრძივი კედლები დანაწევრებულია სამ-სამი ღრმა (0,5-0,6 მ) მაღალი სართავი თაღით, რომლებშიც კიდევ უფრო ღრმად შეწეული ბრტყელი ნიშებია. ისინი უსწორო ფორმისაა, სადა, კამარამდე აღწევს და შიდა სივრცეს სიმაღლესა და ხალვათობას მატებს. დასავლეთ კედელშიც სამი შეღრმავებული დაბალი თაღია. სამხრეთ კედლის სამივე თაღში, ჩრდილოეთ კედლის აღმოსავლეთ თაღში და აფსიდში გაჭრილია სარკმლები (სულ ხუთი). სარკმლები შიგნიდან განიერი და მაღალია, გარეთ ვიწროვდება, ნალისებრია, ზემოთ შეტეხილი. ასეთივე ფორმა აქვს ნიშების თაღებსაც. აფსიდის სარკმლის ქვეშ ქვის ეგვტერია. ეკლესიის კედლებს შიგნით კლდეში ნაკვეთი ცოკოლი გასდევს. კლდეშივე ნაკვეთი ნალისებრი ცოკოლია აფსიდშიც. ეკლესიის იატაკზე მოგებულია XVIII საუკუნის აგური. აგურისავეა სოლეას საფეხური აღმოსავლეთის კარის წინ.
შენობის ყველა ფასადი შელესილია თეთრად. აღმოსავლეთ ფასადის ფრონტონში აგურით შეღრმავებული ჯვარია გამოსახული, ლავგარდანიც აგურისაა, დაკბილული. სახურავი ღარისებრი კრამიტისაა. მათ შორის რამდენიმე მწვანედ და ფირუზისფრად არის მოჭიქული.
ეკლესიას სამი მხრიდან ეკვრის მასზე დაბალი აგურით ნაგები მინაშენები.
უფლისწულის ეკლესიის სამხრეთით მდებარე სათავსი - კარიბჭე ეკლესიის სიგრძისაა და მასზე ბევრად დაბალია. მინაშენის ნალისებრი აფსიდი გადახურულია კამარითა და კონქით. თაღიც ნალისებრია. სათავსის სამხრეთ კედელში, ეკლესიის კარის პირდაპირ აგურისთაღიანი შეწყვილებული შესასვლელებია. შესასვლელებს შორის აგურის წყობაში მოქცეულია კლდეში ნაკვეთი მრგვალი სვეტი. სავარაუდოა, რომ იგი ადრინდელი ფეოდალური ხანის ეკლესიას ეკუთვნოდა და შეწყვილებული გასასვლელის თაღების შუაბოძი - საყრდენი იყო. სათავსის კედლები შელესილია. იატაკი XVII საუკუნის აგურისაა.
ჩრდილოეთ მინაშენიც ეკლესიის სიგრძისაა და მასზე ბევრად დაბალია. ეკლესიასთან დაკავშირებული არ არის შემოსასვლელით. მინაშენში შემორჩენილ თხელი ფენის შელესილობას ატყვია მოხატულობის მკრთალი კვალი. სამხრეთ კედლის აღმოსავლეთ ნაწილში ქვით ამოშენებული ღიობია, რომელიც შესაძლოა, ეკლესიაში გადიოდა. სათავსის იატაკი ეკლესიის იატაკზე მაღალია, კლდისაა და მოსწორებულია მიწით. ჩრდილოეთ მინაშენის ფასადს აქვს წვრილი ქვის ცოკოლი, რომელშიც ჩაყოლებულია შავი ბაზალტის ოთხი დიდი კვადრი. სათავსი გადახურულია კამარით. იგი განივი კედლით იყოფა გრძელ და მოკლე სათავსებად. გამყოფ კედელში გაჭრილია კარი. ორივე სათავსი სწორკუთხაა, უაფსიდო. გრძელი სათავსის აღმოსავლეთ კედელში ერთი სარკმელია. მოკლე სათავსის ჩრდილოეთ კედელში გარედან შემოსასვლელი კარია, ხოლო დასავლეთ კედელში დატანებული კარით სათავსი დასავლეთ მინაშენს უკავშირდება.
დასავლეთ მინაშენი მთელ სიგანეზე ეკვრის ეკლესიას. სათავსი სწორკუთხაა. შესასვლელი სამხრეთით და დასავლეთით აქვს. აღმოსავლეთ კედლის ჩრდილოეთ კუთხეში გაჭრილი კარით იგი ჩრდილოეთ მინაშენს უკავშირდება. ამ კედლის ცენტრში ქვის წყობით ამოშენებულია ღიობი, რომელიც ეკლესიის დასავლეთ კედლის შუა ნიშს ემთხვევა და მისივე ზომისაა. ამავე კედლის სამხრეთ ბოლოში დარღვეულია აგურის წყობა, რაც აქ ძველად კარის არსებობაზე მიგვითითებს. იატაკი კლდისაა, უსწორმასწორო, მაღლდება ჩრდილოეთისკენ.
ბერლინის მოდერნისტული შენობები
2008 წელს, ბერლინის მოდერნისტული შენობები იუნესკომ მსოფლიო მემკვიდრეობის სიაში შეიტანა.
მდივანბეგთა სასამართლო
მდივანბეგთა სასამართლო გვიანფეოდალური საქართველოს სასამართლო დაწესებულებას წარმოადგენდა („დივან“ წარმოშობის სიტყვაა და სახელმწიფო კრებას, კანცელარიას, დაწესებულებას ნიშნავს. აქედან წარმოდგა მდივანბეგისა და მდივნის სახელწოდება). სასამართლო დაწესებულებას ასევე „სამდივნო სახლი“ ეწოდებოდა. გვიანფეოდალური საქართველოს სამეფო-სამთავროებში სასამართლო ორგანიზაციის ძირითადი, სპეციალიზირებული დაწესებულება იყო ცენტრალური ხელისუფლების მდივანბეგთა სასამართლო. მართლმსაჯულებას მაშინდელ საქართველოში სხვა პირებიც ასრულებდნენ, მათ შორის, სახელისუფლებო და მმართველობითი ფუნქციების მატარებელნიც, თუმცა მთავარ ფიგურად მაინც მდივანბეგი გვევლინება. იგი მხოლოდ სასამართლო ფუნქციებით იყო აღჭურვილი.
შემადგენლობა
მდივანბეგის სასამართლო კოლეგიალურია. სამეცნიერო ლიტერატურაში გამოთქმულია მოსაზრება, რომ ვახტანგ VI-ის კანონების მიხედვით, მდივანბეგი ეწოდებოდა სასამართლოს უფროსს, რომელიც უფროსი მოსამართლე იყო. სასამართლოს შემადგენლობა ზუსტად არ იყო განსაზღვრული, თუმცა, სავარაუდოდ, სამ კაცზე ნაკლები არ უნდა ყოფილიყო. მდივანბეგის სასამართლოში შედიოდნენ :
კომპეტენცია
მდივანბეგი მხოლოდ მეფის, ე.ი. კარის მოხელეა. მდივანბეგი არ ჰყავდა არც ერთ საფეოდალოს, ამიტომ მისი კომპეტენცია მეფის ხელისუფლების სიძლიერით განისაზღვრებოდა. მდივანბეგს ხელი მიუწვდებოდა სისხლისა და სამოქალაქო ხასიათის ყოველგვარ საქმეთა განხილვაზე, მაგრამ ზოგიერთ საქმეს იგი მაინც არ არჩევდა, რადგან ეს საქმეები სხვა მოხელეებს ექვემდებარებოდა. სისხლისა და სამოქალაქო სამართლის მნიშვნელოვანი და რთული საქმეები ამოღებული იყო ადგილობრივი მოხელეებისა და ფეოდალების იურისდიქციიდან და ისინი მდივანბეგს ან კიდევ მეფესა და დარბაზს ექვემდებარებოდა. „დასტურლამალის“ მიხედვით, ზოგიერთი სისხლის სამართლის საქმე მდივანბეგის განსაკუთრებულ კომპეტენციას შეადგენდა. მაგალითად, მკვლელობის საქმე ადგილობრივი მოხელეებისა და მემამულეების იურისდიქციიდან ამოღებული იყო. ასეთი საქმე კარზე უნდა გარჩეულიყო მდივანბეგის მიერ, ისევე, როგორც განსაკუთრებით მნიშვნელოვანი სისხლის სამართლის საქმეები — ღალატი, სალაროსა და ეკლესიის გაძარცვა — მეფისა და დარბაზის კომპეტენციაში შედიოდა.
ის გარემოება, რომ მკველობა მდივანბეგის განსაკუთრებულ კომპეტენციას შეადგენდა, არ ნიშნავს, რომ მას არ შეეძლო გაერჩია მკვლელობაზე უფრო მცირე მნიშვნელობის მქონე საქმეები. გარდა მკვლელობისა, კარზე უნდა გარჩეულიყო კიდევ სხვა დავებიც, მაგრამ ასეთი საქმეების უმრავლესობა მეფესა და დარბაზს ექვემდებარებოდა, ხოლო ნაწილი ამ „დიდი საქმეებისა“, როგორც სისხლის, ისე სამოქალაქო — მდივანბეგს. ყველა ის საქმე, რომელიც არ ითვლებოდა „დიდ საქმედ“, როგორც წესი, ადგილობრივ ფეოდალებსა და მათ მოხელეებს ექვემდებარებოდა. მდივანბეგს ასევე ექვემდებარებოდა ის საქმეებიც, რომელთა მონაწილე მხარეები პირადად მას მიმართავდნენ. კანონმდებლობის მიხედვით, მოქალაქეთა საჩივარი მოურავს უნდა გაერჩია, სადედოფლო სასამართლო საქმეები — დედოფლის სახლთუხუცესს, მაგრამ თუ მხარეები თავისი სურვილით მიმართავდნენ მდივანბეგს, იგი უფლებამოსილი იყო გაერჩია საქმე.
ფარნას ოდა
ფარნას ოდა— მდინარე აბაშის მარჯვენა ნაპირზე, ბალდის ღვთისმშობლის სახელობის მამათა მონასტრისკენ (ასევე ბალდის კანიონისკენ) მიმავალი სამანქანო გზის ხელმარჯვნივ გზიდან სიღრმეში მდებარეობს "ფარნას ოდა". სახლი მცირედით დამრეც რელიეფზეა მორგებული, ჩრდილოეთიდან ერთ სართულიანია, ხოლო სამხრეთიდან ორ სართულიანი. ქვედა სართულზე, რომელშიც შესასვლელი სახლის უკანა ეზოდან, სამხრეთიდანაა გაჭრილი, მოწყობილია მარანი. მარნის იატაკის თავდაპირველი დონე თიხატკეპნილით იყო წარმოდგენილი, მოგვიანებით ის განაახლეს და ქვის ფლეთილი ფილები დააგეს. შესასვლელიდან ხელმარცხნივ იატაკის დონიდან მცირედით ამაღლებული ბაქანია აგურით ამოყვანილი, სადაც რამდენიმე ქვევრია ჩაყრილი. მარნის შესასვლელშივე წრიული მოყვანილობის სვეტის მსგავსი საინჟინრო კონსტრუქციული ნაგებობაა, რომელიც ქვითა და ტალახით არის ამოყვანილი, ის წარმოადგენს ბუხრის ქვედა ნაწილს. ბუხარი ისეა მეორე სართულზე ამოყვანილი, რომ სამივე ოთახს მოიცავს. სართულშუა გადახურვა ასწლოვან ხის კოჭებს ეყრდნობა. ცენტრალური ფასადის მხარეს სახლი ერთ სართულიანია, გახსნილი აივნით. აივანი ქვის საყრდენებს ეყრდნობა და მასზე ორსაფეხურიანი კიბით ავდივართ. ღია აივანი ხუთი სვეტითაა დანაწევრებული. მოაჯირები ხისაა, ყრუ, გაუმჭვირვალი კოლონადებით წარმოდგენილი. სახურავის საყრდენ სვეტებს შორის წარმოდგენილია ჭვირულ ორნამენტებიანი ფარდები, რომლებიც საკმაოდ ოსტატურადაა გამოჭრილი და მრავალფეროვანი ორნამენტებით დახუნძლული. ყველა მათგანი ერთნაირია და სიმეტრიულობით ხასიათდება. კუთხეებში მარაოსებრი ფორმის ჭვირულორნამენტიანი დეტალებია გამოყენებული, ცენტრში მცირედი შვერილები. ჭვირული ფარდის ჰორიზონტალურ ნაწილზე სხვადასხვა ფორმის ორნამენტებია დატანილი. მათ შორის სამი, ცენტრში შედარებით მოზრდილი ხოლო კუთხეებისკენ მცირედით პატარა ზომის ვარდულები, მზის (ბჟა) სტილიზებული გამოსახულებებია. მეორე სართულის კედლები მთლიანად წაბლის ხის ნათალი ფიცრებითაა ამოყვანილი. აივნის მხრიდან ცენტრალური ფასადი სამი ორფრთიანი ფანჯრის ღიობითა და ორი კარითაა დანაწევრებული. ფანჯრებს ხისავე დარაბები აქვს. აივანზე ხის მოსასვენებელი ტახტია მოთავსებული. სახლს მეორე სართულზე გარდა წინა ეზოსკენ მთელ სიგრძეზე განთავსებული აივნისა, უკანა ეზოსკენ გამომავალი მცირედი აივანიც აქვს. სახლის ძირითადი სივრცე 3 ოთახადაა განაწილებული, საიდანაც ერთი ძირითადი მისაღები ოთახია, ხოლო დანარჩენი ორი მცირე ზომის საძინებელი ოთახები. მისაღები ოთახის ჭერზე ერდოიანი გვირგვინია მოწყობილი. ასევე მისაღებ ოთახში გამოდის ბუხრის ტანი, რომელზეც გადმოცემით სახლის ამშენებელ ფარნა ბჟალავას საკუთარი ხელით ნაუცბათევად საბჭოთა სიმბოლოები, ნამგალი და ურო, ასევე ხუთ ქიმიანი ვარსკვლავი ამოუტვიფრავს, გასაბჭოების დროს ამ გზით გადარჩენია დაჭერას. ინტერიერში კედლები ღვინის ფერი და ზურმუხტის ფერი შპალერითაა გაფორმებული. სახლის სახურავი ოთხფერდაა, გადახურულია თუნუქის ფირფიტებით. ოდა სახლის აღმოსავლეთით რამდენიმე მეტრში სამზადი სახლი მდებარეობს. სამზადი სახლიც ასევე წაბლის ხის ფიცრებითაა აგებული, გადახურულია აზბოცემენტის ფილებით. ოდა სახლის უკანა ეზო, რომელიც ტერასებადაა დანაწევრებული, მდინარე აბაშამდე ჩადის. "ფარნას ოდის" ეზოში აგურის სვეტებზე ამოყვანილი ორფერდა სახურავიანი კრამიტით გადახურული ხის ჭიშკრის გავლით ვხვდებით. ოდაში დღეს ფარნა ბჟალავას მემკვიდრეები, ძაგანიები ცხოვრობენ.
რესურსები ინტერნეტში
კატეგორია: კულტურული მემკვიდრეობა
918
თარიღი უცნობია
*
კონტიოლაჰტი
კონტიოლაჰი (Kontiolahti; Kontiolax; ნიშნავს „დათვის ყურეს“) — მუნიციპალიტეტი იოენსუუს ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 15 144 ადამიანს შეადგენს. მუნიციპალიტეტის ფართობი 1 029,.82 კმ²-ია. მოსახლეობის სიმჭიდროვე 18.94 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მეზობელი მუნიციპალიტეტებია: იოენსუუ, იუუკა, ლიეკსა, ლიპერი და პოლვიიარვი.
სქოლიო
კატეგორია:ჩრდილოეთ კარელიის მუნიციპალიტეტები
Crassispira pini
Crassispira pini — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ძველი იავური ენა
ძველი იავური — იავური ენის უძველესი ფორმა, რომელიც გამოიყენებოდა ცენტრალური იავას აღმოსავლეთ ნაწილში და მთელ აღმოსავლეთ იავაზე.
ძველი იავურის სანსკრიპტზე დაფუძნებული შემორჩენილი ნიმუში თარიღდება 450 წლით, ხოლო მთლიანად იავურზე შექმნილი 804 წლის 25 მარტით. ეს ეპიგრაფიკები მდებარეობს აღმოსავლეთ იავაზე, ისინი წარმოადგენს უფრო ადრეული წარწერების ასლებს. ის წარმოადგენენ საირიგაციო სისტემის მოწყობის კონცეფციას და არის გრანტხას დამწერლობაზე შესრულებული ბოლო ნიმუში, მას შემდეგ ყველა აპიგრაფიკა შესრულებულია იავურ დამწერლობაზე.
ლიტერატურა
კატეგორია:მალაიურ-პოლინეზიური ენები
ცხინვალის ბრძოლა
ცხინვალის ბრძოლა 2008, ბრძოლა ქართულ ჯარებსა და რუსეთის შეიარაღებულ ძალებს შორის.
კატეგორია:რუსეთ-საქართველოს ომი (2008) კატეგორია:საქართველოს ბრძოლები კატეგორია:XXI საუკუნის ბრძოლები
აშხაპირა
აშხაპირა — მცირე ზომის წყარო, მდებარეობს სოფელ ხვანჭკარაში, მდინარე რიონის მარჯვენა ნაპირზე. სასაფლაოსკენ მიმავალი გზის ხელმარჯვნივ, გზის პირას. წყაროს საფასადე კედელი წარმოდგენილია ნათალი კვადრებით ამოყვანილი 5 ჰორიზონტალური რიგით, რომლებიც სამკუთხა დეკორატიული ფრონტონით სრულდება. ფრონტონს რელიეფური ლილვი მიუყვება. წყაროს საფასადე მხარეს მცირე ზომის მართკუთხა ფორმის ავზი აქვს ამოყვანილი. ფრონტონის ქვები რომლებიც წყაროს საფასადე კედელს ხურავს და ზემოდან ბრტყლად ედება, როგორც ჩანს თითო-თითო მასიურ ქვაში იყო გამოთლილი, რომლებიც შემდგომ დაზიანდა და ორ-ორ ნაწილად არის გადატეხილი. მეორე ჰორიზონტალურ რიგში მოწყობილია წყლის სადინარი ღიობი. წყარო წყლით მარაგდება ხვანჭკარის ჩრდილოეთით არსებული მთის მასივებიდან თიხის მილებით გამოყვანილი სისტემით. საფასადე კედელზე წყაროს აგების წელია ამოკვეთლი: "19-23 წ. 19 აპ.". საიდანაც ვგებულობთ, რომ წყარო უკვე 1 საუკუნეს ითვლის. აღმოსავლეთ მხარეს წყაროს ფლეთილი ქვებით ამოყვანილი მცირე ზომის თარო აქვს მოწყობილი.
რესურსები ინტერნეტში
კატეგორია: საქართველოს წყაროები: კატეგორია: სოფლები
კოლომბოს ეროვნული მუზეუმი
კოლომბოს ეროვნული მუზეუმი (කොළඹ ජාතික කෞතුකාගාරය, கொழும்பு தேசிய அருங்காட்சியகம், National Museum of Colombo), ასევე ცნობილი როგორც შრი-ლანკის ეროვნული მუზეუმი — კოლომბოში მდებარე ორი მუზეუმიდან ერთ-ერთი. დაწესებულება შრი-ლანკაში უდიდესი მუზეუმია. ის იმართება ცენტრლური მთავრობის კონტროლირებადი ეროვნული მუზეუმის დეპარტამენტის მიერ. მუზეუმში დაცულია მნიშვნელოვანი კოლექციები, მათ შორის ქვეყნის რეგალიის კოლექცია, რომელიც კანდის სამეფოს დროინდელ სამეფო ტახტებსა და გვირგვინებს მოიცავს.
ისტორია
თავდაპირველად ცნობილი, როგორც კოლომბოს მუზეუმი დაარსდა 1877 წლის 1 იანვარს. მის დამაარსებლად სერ უილიამ ჰენრი გრეგორი, კეილონის (შრი-ლანკა) გუბერნატორი მიიჩნევა. სამეფო აზიურმა საზოგადოებამ (CB) მნიშვნელოვანი როლი ითამაშა გრეგიორის ამ თანამდებობაზე დანიშვნაში 1872 წელს. გრეგორის მიაჩნდა, რომ საჭირო იყო საჯარო მუზეუმის დაარსება თუმცა მან ერთი წლის განმავლობაში საკანონმდებლო საბჭოს დარწმუნება ვერ შეძლო. საზოგადოებრივი სამუშაოების დეპარტამენტის არქიტექტორმა, ჯეიმზ ჯორჯ სმითერმა მუზეუმის შენობისათვის იტალიური არქიტექტურული სტილი შეარჩია. მშენებლობა დასრულდა 1876 წელს და მუზეუმმა ფუნქციონირება მომდევნო წელს დაიწყო.
მუზეუმის მშენებლობაზე პასუხისმგებელი არასი მარიკარ უაპიჩიე მარიკარი იყო (1829-1925, ცნობილი როგორც, უაპჩი მარიკარი, რომელიც შეიქ ფარიდის ოჯახის წარმომადგენელი იყო. მისი ოჯახი კეილონში 1060 წელს ჩავიდა), სერ რაზის ფარიდის ბაბუა. უაპჩი მარიკარს ასევე აქვს აშენებული: საფოსტო ოფისი კოლომბოში, კოლომბოს საბაჟო, ძველი ქალაქის დარბაზი პეტაში, გალე ფეისის სასტუმრო, საათის კოშკი და ბევრი სხვა ნაგებობა, რომელიც კოლომბოში კვლავაც არსებობს. ძველი ქალაქის დარბაზი პეტაში, რომელიც ამჟამად დატვირთული ბაზარია 689 გირვანქა სტერლინგად აშენდა.
1977 წელს, კოლომბოს მუზეუმის უკვე აშენებული შენობა გუბერნატორმა გრეგორიმ ოფიციალურად გახსნა. გახსნაში მონაწილეობდა ძალიან ბევრი ხალხი, მათ შორის მუსლიმები. ცერემონიის დასასრულს, გუბერნატორმა ჰკითხა უაპჩი მარიკარს, თუ რას ისურვებდა გაწეული სამუშაოს სანაცვლოდ. იგივე კითხვა გრეგორიმ პერერას, მუზეუმის სამუშაოებზე პასუხისმგებელ პირსაც დაუსვა. მარიკარმა გუბერნატორს უთხრა, რომ ისურვებდა მუზეუმი პარასკევობით დახურულიყო მუსლიმანური შაბათის გამო. ეს მოთხოვნა დაკმაყოფილდა, თუმცა მოგვიანებით მიიღეს კანონი, რომლის მიხედვითაც მუზეუმი ყოველდღე ფუნქციონირებს ეროვნული არდადეგების გარდა.
როდესაც კანდიანის უკანასკნელი მეფის სამეფო ტახტი განათავსეს მუზეუმში, მაშინდელმა პრემიერ-მინისტრმა, სენანაიაკემ მიიღო სერ რაზიკ ფარიდის, უაპჩი მარიკარის შვილიშვილის თანხმობა, რომ მუზეუმი პარასკევობითაც ღია ყოფილიყო.
1877 წლიდან 1999 წლამდე პერიოდში მუზეუმის მმართველებმა მუზეუმში არაერთი აქტივობა განახორციელეს ქვეყნის კულტურული და ბუნებრივი მემკვიდრეობის საზოგადოებისათვის საჩვენებლად.
1940 წლიდან დღემდე
მუზეუმს ეროვნული დაწესებულების სტატუსი მიენიჭა პაულუს ედვარდ პიერ დერანიაგალას პერიოდში. 1942 წელს No31 აქტის საშუალებით დერანიაგალამ მუზეუმის ფილიალები გახსნა: ჯაფნაში, კანდისა და რატნაპურაში. საბოლოო ჯამში, მუზეუმს ცხრა ფილიალი დაუგროვდა. ასევე ამოქმედდა სამეცნიერო პროგრამების სკოლა და მობილური მუზეუმების სერვისი.
მუზეუმში დაცულია ტარას ქანდაკების ასლი, რომლის ორიგინალიც ბრიტანეთის მუზეუმში ინახება. კანდის სამეფოს უკანასკნელი მეფის გვირგვინი, ძვრიფასეულობა და სამეფო ტახტი მუზეუმს მას შემდეგ გადაეცა, რაც გაერთიანებული სამეფოს მთავრობამ ამ ნივთების შრი-ლანკაში დაბრუნების გადაწყვეტილება მიიღო. პირველ სართულზე განთავსებული გალერეები ისტორიულადაა მნიშვნელოვანი, მეორე სართულზე განთავსებული დარბაზები კი თემატურადაა გამოყოფილი.
მუზეუმის ბიბლიოთეკა დაარსდა 1877 წლის 1 იანვარს. მთავრობის აღმოსავლეთმცოდნეობის ბიბლიოთეკა (1870 წელი) შედიოდა კოლომბოს ეროვნულ მუზეუმის ბიბლიოთეკაში, რომელიც ბიბლიოთეკის მთავარ ბირთვს წარმოადგენდა 129 წლის განმავლობაში. ეს დაწესებულება არაოფიციალური ეროვნული ბიბლიოთეკა იყო შრი-ლანკაში, სტატუსის მინიჭების შემდეგ კი პირველი ბიბლიოთეკა გახდა მთელს კუნძულზე. დაწესებულება დაარსების შემდეგ განსაკუთრებულ ყურადრებას აქცევს შრი-ლანკასთან დაკავშირებულ, ასევე აღმოსავლეთისა და ბუნების ისტორიის შესახებ შექმნილ ნამუშევრებს.
1982 წელს დოქტორი თელმა გუნავარდენა (1934–2015) კოლომბოს ეროვნული მუზეუმის პირველი ქალი დირექტორი გახდა. ის მუზეუმის ამ პოზიციაზე 1982 წლიდან 1994 წლამდე იმყოფებოდა.
1972 წლიდან 1991 წლამდე პროფესორი პანდულა ანდაგამა მუზეუმის ანთროპოლოგიის განყოფილების უფროსად დაინიშნა. ის ასევე გახდა კოლომბოს ეროვნული მუზეუმის ასისტენტ დირექტორი. მისი მოღვაწეობის პერიოდში ანდაგამამ დააარსა კოლომბოს უნივერსიტეტის ანთროპოლოგიური განყოფილება. მისი ორგანიზებით მუზეუმში ასევე მოეწყო არაერთი დროებითი გაოფენა.
სქოლიო
კატეგორია:შრი-ლანკის მუზეუმები კატეგორია:კოლომბოს ღირსშესანიშნაობები კატეგორია:1877 წელს დაარსებული მუზეუმები
ლევან გაჩეჩილაძე
ლევან ჯონდოს ძე გაჩეჩილაძე (დ. 20 ივლისი, 1964, თბილისი) — ქართველი ბიზნესმენი და პოლიტიკოსი, საქართველოს პრეზიდენტობის ყოფილი კანდიდატი; კომპანია „Georgian Wines and Spirits" (GWS) დამფუძნებელი. საქართველოს მეხუთე, მეექვსე, მეშვიდე მოწვევების პარლამენტის წევრი.
ბიოგრაფია
ლევან გაჩეჩილაძემ დაამთავრა თბილისის სახელმწიფო უნივერსიტეტი მათემატიკური კიბერნეტიკის სპეციალობით. გაჩეჩილაძემ მოღვაწეობა დაიწყო როგორც ბიზნესმენმა. 1994 წელს მან დააფუძნა კომპანია „Georgian Wines and Spirits" (GWS), რომელიც 1999 წელს ის საქართველოს „წლის კომპანიად" დასახელდა, ხოლო თავად გაჩეჩილაძემ კი „წლის ბიზნესმენის" წოდება მიიღო. მისი პირადი ქონება $10 მილიონი აშშ-ის დოლარით იყო შეფასებული . მისი მთავარი შემოსავლის წყაროა მის მიერ 1994 წელს დაფუძნებული.
პოლიტიკური კარიერა
პოლიტიკური კარიერა გაჩეჩილაძემ დაიწყო 1999 წელს, როცა გახდა საქართველოს პარლამენტის წევრი. 1999-2002 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ის მალევე გამოეყო უმრავლესობას და დავით გამყრელიძესთან ერთად შექმნა პარტია ახალი მემარჯვენეები. 2002 წლის ადგილობრივი არჩევნების შემდეგ გაჩეჩილაძე გახდა თბილისის საკრებულოს წევრი მემარჯვენეების სიით. 2003 წელს მას პარტიის წევრებისგან განსხვავებული შეხედულება აღმოაჩნდა ვარდების რევოლუციასთან დაკავშირებით, რის გამოც დატოვა პარტიის თავმჯდომარის პოსტი. 2004-2008 წლებში იყო საქართველოს მე-6 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი „ახალი მემარჯვენეები“. 2008 წლის საპრეზიდენტო არჩევნებზე იყო გაერთიანებული ოპოზიიციის კანდიდატი საქართველოს პრეზიდენტის პოსტზე. მიიღო ხმათა 25.7%. 2008 წლის 7 ივნისიდან 2008 წლის 20 ივნისამდე პერიოდში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.
პირადი ცხოვრება
არის დაოჯახებული. ჰყავს ძმა, შოუმენი გია გაჩეჩილაძე.
სქოლიო
კატეგორია:დაბადებული 20 ივლისი კატეგორია:დაბადებული 1964 კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:საქართველოს VII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები ლევან
ალიანც არენა
ალიანც არენა (Allianz Arena) — სტადიონი მიუნხენში, სადაც საშინაო მატჩებს მართავენ მიუნხენის ბაიერნი და მიუნხენ 1860.
სტადიონის მშენებლობა მიმდინარეობდა 2002-05 წლებში არქიტექტორული ფირმა „ჰერცოგი და დე მერონის“ პროექტის მიხედვით და დაჯდა 340 მილიონი ევრო. არენაზე ეტევა 69 901 (66 000 დასაჯდომი) მაყურებელი.
სტადიონი ფუტურისტული ნაგებობაა, გარედან მორთული რომბი ნეონის ნათურებით. როდესაც საფეხბურთო შეხვედრას „ბაიერნი“ მასპინძლობს, რომბები წითელ ფერში ინთება, „მიუნხენ 1860-ის“ მატჩების დროს ლურჯ ფერად. რომბები თეთრ ფერად ინთება, როდესაც გერმანიის ნაკრები თამაშობს.
აქ გაიმართა 2006 წლის მსოფლიო საფეხბურთო ჩემპიონატის შეხვედრები, მათ შორის ჩემპიონატის გახსნის შეხვედრა. 2012 წელს ალიანც არენაზე გაიმართა ჩემპიონთა ლიგის 2011-2012 სეზონის ფინალური მატჩი, სადაც ერთმანეთს „მიუნხენის ბაიერნი“ და „ლონდონის ჩელსი“ შეხვდნენ. შეხვედრა „ჩელსის“ გამარჯვებით დამთავრდა.
რესურსები ინტერნეტში
კატეგორია:მიუნხენი კატეგორია:გერმანიის საფეხბურთო სტადიონები კატეგორია:პოსტმოდერნისტული არქიტექტურა
ამაღლება (ვარსკვლავთკარიბჭე)
right|thumb|200px|ომა დესალა — ამაღლებული ძველი ამაღლება ვარსკვლავთკარიბჭის გამოგონილ სამყაროში არის გარდაცვალება, რომლის შედეგადაც ფსიქიკურად მაღალგანვითარებული გონიერი არსება ტოვებს ფიზიკურ სხეულს და მხოლოდ ენერგიისაგან შემდგარ არსებად გარდაიქმნება. ფიზიკური სხეულის არქონა და ის, რომ იგი მხოლოდ ენერგიისაგან შედგება, ამაღლებულ არსებას აძლევს ცოდნითა და უნარებით სავსე ყოფიერების უფრო მაღალ სიბრტყეში მარადიული ცხოვრების საშუალებას. ამგვარად, ამაღლებული პიროვნებები ჰკარგავენ თავდაპირველ მატერიალურ ფორმას, მაგრამ ინარჩუნებენ ცნობიერებას.
ამაღლება სულიერი, გონებრივი და ევოლუციური გასხივოსნებაა, რომელიც შეიძლება გამოიწვიოს სიბრძნისა და თვითშემეცნების გარკვეული საფეხურის მიღწევამ. ვარსკვლავთკარიბჭის სამყაროში ამაღლების მიღწევის რამდენიმე ფაქტორი ჩნდება თანდათან, ზოგიერთი მათგანი მეცნიერულად შემოწმებადია, მაგ.: როდესაც ტვინის 90 % გამოიყენება. ასევე შესაძლებელია ამაღლება ამაღლებული პიროვნებების დახმარებით (მაგ., ასე ამაღლდა დანიელ ჯაქსონი ომა დესალას დახმარებით ).
ძველებმა ამაღლებას მიმართეს აგრეთვე ჟამით გამოწვეული მსხვერპლის თავიდან ასაცილებლად.
სქოლიო
Mytologie Hvězdné brány Mythology of Stargate
ყაველაშვილი
საკუთარი სახელი ყაველაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
Oasis
Oasis — ინგლისური როკ-ჯგუფი, ჩამოყალიბებული მანჩესტერში 1991 წელს. იგი წარმოიშვა მანამდე არსებული The Rain-იდან. შემადგენლობაში შედიოდნენ: ლიამ გალაგერი (ვოკალი, დაირა), პოლ ართურსი (გიტარა), პოლ მაკ-გიგენი (ბას-გიტარა) და ტონი მაკ-კეროლი (დასარტყმელი საკრავები, პერკუსია). მოგვიანებით, მეხუთე წევრის სახით მათ შეუერთდა ლიამის უფროსი ძმა ნოელ გალაგერი (წამყვანი გიტარა და ვოკალი). ასეთი სახით ჯგუფმა საკუთარი თავი 1995 წლის აპრილამდე შეინარჩუნა.
1993 წელს ჯგუფმა გააფორმა კონტრაქტი Creation Records-თან და გამოსცა სადებიუტო სტუდიური ალბომი Definitely Maybe (1994). შემდეგ წელს გამოვიდა (What's the Story) Morning Glory? (1995), ახალი დრამერის, ალან უაიტის მონაწილეობით, რაც დაემთხვა ჩარტებში კონკურენციას ისეთ ჯგუფთან, როგორიც იყო ბრიტპოპის ტალღის კიდევ ერთი წარმომადგენელი Blur. ძმები გალაგერები ხშირად ჩნდებოდნენ ტაბლოიდურ გამოცემებში ერთნაირი იმიჯებისა და ცხოვრების შეშლილი სტილის გამო. 1997 წელს Oasis-მა გამოუშვა მესამე ალბომი Be Here Now (1997). მიუხედავად იმისა, რომ იგი იქცა ბრიტანეთის ისტორიაში ყველაზე სწრაფად გაყიდვად ალბომად, იგი ნაკლებად პოპულარული აღმოჩნდა. ჯგუფიდან 1999 წელს წავიდნენ მაკ-გიგენი და ართურსი. Oasis-მა ჩაწერა ახალი ალბომი, Standing on the Shoulder of Giants (2000). ორ წასულ მუსიკოსს ტურნეს მსვლელობისას ჩაენაცვლნენ გემ არჩერი და ენდი ბელი. ტურნემ ზომიერი წარმატება იქონია. მეხუთე ალბომ Heathen Chemistry-ში (2002) მოხდა ნოელ გალაგერის, როგორც სიმღერების ავტორის, შემოქმედებითი როლის ზრდა. ამრიგად, სიმღერების ავტორი ან თანაავტორი ჯგუფის ყველა წევრი იყო, რასაც მოჰყვა უფრო მშვიდი ხმისჩამწერი სესიებიც. 2004 წელს მათ შეუერთდა The Who-ს ზეკ სტარკი, რომელმაც დასარტყმელი საკრავებზე ალან უაიტი ჩაანაცვლა. ჯგუფის წარმატებამ და პოპულარობამ კვლავ იმატა Don't Believe the Truth-ით (2005).
2008 წელს ალბომის Dig Out Your Soul ჩაწერის შემდეგ სტარკიმ ჯგუფი დატოვა. მას Oasis-ის უკანასკნელი ტურნეს დროს ჩაენაცვლა კრის შეროკი. ძმებს შორის მზარდმა დაძაბულობამ გამოიწვია ნოელ გალაგერის 2009 წლის აგვისტოში ჯგუფიდან წასვლა - მას შემდეგ, რაც ლიამთან კულისებს მიღმა კამათი მოუვიდა. დარჩენილმა შემადგენლობამ შეიცვალა სახელი Beady Eye-თი, განაგრძო მუშაობა და, 2014 წელს დაშლამდე, გამოსცა ორი სტუდიური ალბომი. ნოელ გალაგერმა ჩამოაყალიბა საკუთარი პროექტი Noel Gallagher's High Flying Birds.
Oasis-ს ბრიტანეთში აქვს რვა #1 სინგლი და 8 #1 ალბომი. მათ მიღებული აქვთ NME-ის 15 ჯილდო, Q-ს ცხრა ჯილდო, ოთხი ჯილდო MTV ევროპის მუსიკალურ დაჯილდოებაზე და ექვსი Brit, აქედან ერთ-ერთი - მუსიკაში შეტანილი განსაკუთრებული წვლილისთვის. BBC Radio 2-ის მსმენელების გამოკითხვის საფუძველზე მას მიენიჭა ჯილდო უკანასკნელი 30 წლის საუკეთესო ალბომისთვის. გრემიზე ჯგუფი სამჯერ იყო წარდგენილი. 2009 წლისთვის მან მსოფლიოში დაახლოებით 70 მილიონამდე ჩანაწერი გაყიდა. გინესის მსოფლიო რეკორდების წიგნში Oasis 2010 წელს იქნა შეტანილი, როგორც „ბრიტანეთის საუკეთესო ათეულში ყველაზე ხანგრძლივი მონაწილეობა ჯგუფის მიერ“ - მას შემდეგ, რაც ბრიტანეთის ჩარტში ზედიზედ ჰიტად იქცა მისი 22 სიმღერა. Oasis კვლავაც გინესის მსოფლიო რეკორდსმენია, როგორც ბრიტანეთში 1995-2005 წლებში ყველაზე წარმატებული ჯგუფი. საერთო ჯამში, მას ადგილები საუკეთესო 75 სინგლისა და ალბომების სიებში 765 კვირის განმავლობაში ეკავა.
სქოლიო
კატეგორია:ინგლისური როკ-ჯგუფები კატეგორია:ინგლისური ალტერნატიული როკ-ჯგუფები კატეგორია:ბრიტპოპ ჯგუფები კატეგორია:Oasis კატეგორია:1991 წელს ჩამოყალიბებული ჯგუფები კატეგორია:2009 წელს დაშლილი ჯგუფები კატეგორია:Brit Award-ის მფლობელები კატეგორია:Creation Records-ის შემსრულებლები კატეგორია:ნეო-ფსოქოდელიური ჯგუფები
ბადმინტონი (მრავალმნიშვნელოვანი)
ბადმინტონი შეიძლება აღნიშნავდეს:
ნეფუდი
thumb|არაბეთის ნახევარკუნძულის უდაბნოები კოსმოსიდან ნეფუდი, იგივე ალ–ნეფუდი, ან-ნაფუდი (صحراء النفود, ან-ნაფუდი არაბულად აღნიშნავს „დიუნას“ ) — უდაბნო აზიაში, არაბეთის ნახევარკუნძულის ჩრდილოეთ ნაწილში, საუდის არაბეთის ტერიტორიაზე. გააჩნია დიდი ოვალის ფორმა. მისი სიგრძე 290 კმ–ია, სიგანე 225 კმ, ხოლო ფართობი 103,600 კმ²–ს შეადგენს.
ნეფუდის უდაბნოსათვის დამახასიათებელია უეცარი, ძლიერი ქარები, რომლებიც წარმოქმნის დიდ, ნამგლის ფორმის დიუნებს. ნალექი აქ წელიწადში ერთხელ ან ორჯერ მოდის. ზოგიერთ დაბალ არეალში, მაგალითად ჰიჯაზის მთების სიახლოვეს, მრავლადაა ოაზისი, სადაც მოყავთ ქერი, ხილი, ბოსტნეული. ნეფუდი დეჰნას უდაბნოს საშუალებით უკავშირდება რუბ–ელ–ხალის უდაბნოს.
სქოლიო
კატეგორია:საუდის არაბეთის უდაბნოები
მიხაილოვსკი (სტავროპოლის მხარე)
მინი|მიხაილოვსკი მიხაილოვსკი — ქალაქი, სტავროპოლის ტერიტორიის შპაკოვსკის რაიონის ადმინისტრაციული ცენტრი. სატელიტური ქალაქი სტავროპოლი.
2020 წლის 16 მარტამდე ჩამოყალიბდა ქალაქ მიხაილოვსკის მუნიციპალური წყობა შპაკოვსკის მუნიციპალურ ოლქში ურბანული დასახლების სტატუსით.
ეტიმოლოგია
მიხაილოვსკის (აგრეთვე მიხაილოვკა, მიხაილოვსკაია) სახელის გაჩენა განპირობებულია იმით, რომ დასახლება დააარსეს რუსეთის კურსკის პროვინციის მიხაილოვსკის რაიონის გლეხებმა. თჭვალრელიძის მიერ დაწერილი ხალხური ლეგენდის თანახმად, ამ ტოპონიმის წარმოშობა შემდეგნაირად აიხსნება: ჩრდილოეთ კავკასიაში განსახლების ბიზნესის ერთ-ერთ ხელმძღვანელს ჰყავდა შვილები: ვაჟი მიხეილი და ქალიშვილები ნადეჟდა და პელაგია; მათი ხსოვნისათვის მან დაასახელა სამი მომიჯნავე სოფელი მიხაილოვსკი, ნადეჟდინსკი და პელაგიადსკი“.
1963-1998 წლებში დასახლებას შპაკოვსკი უწოდეს - სამოქალაქო ომის გმირის შპაკის საპატივცემულოდ.
კლიმატი
უმოკლესი დღე - 22 დეკემბერი - სტავროპოლში გრძელდება 8 საათი 44 წუთი, ხოლო ყველაზე გრძელი - 22 ივნისი - 15 საათი 37 წუთი.
დიდი რაოდენობით მზის სითბო (მთლიანი მზის გამოსხივება 121,3 კკალ / სმ 2 წელიწადში) განსაზღვრავს მზარდი სეზონის ხანგრძლივობას, რაც 160 დღეა 22 აპრილიდან 15 ოქტომბრამდე.
წლის უმეტესი ნაწილი, ქალაქში დომინირებს ზომიერი გრძედის კონტინენტური ჰაერი. ზაფხულში მას მშრალი, ცხელი, მცირე ღრუბლიანი ამინდი უკავშირდება.
შემოდგომა იწყება ოქტომბრის დასაწყისში, საშუალო დღიური ტემპერატურა 10 გრადუსზე დაბალია.
ზამთარი მიხაილოვსკში ზომიერად რბილია, გრძელდება 95-110 დღე, საშუალო ტემპერატურა 5 გრადუსია, აბსოლუტური მინიმუმი -36 გრადუსს აღწევს. ზამთრის ამინდი ძალიან ცვალებადია.
ისტორია
1918 წელს სტავროპოლის მხარეში დაიწყო კოლექტივიზაციის პროცესი, რომელმაც სამოქალაქო ომის გამო ვერ მიიღო საკმარისი განვითარება. რეგიონში საბჭოთა ხელისუფლების საბოლოო დამყარების შემდეგ, კომუნებისა და არტელების შექმნა დაიწყო, რომელსაც წითელი არმიის ყოფილი ჯარისკაცები აწყობდნენ. 1922 წელს მიხაილოვსკოეში შეიქმნა კომუნა კალინინის სახელობის კომუნა, 1924 წელს - სასოფლო-სამეურნეო პარტნიორობა „პროლეტარი“.
რუსეთის ფედერაციის მთავრობის 1999 წლის 15 მაისის განკარგულებით ქალაქს მიხაილოვსკი ეწოდა.
2013-2017 წლებში აშენდა სტავროპოლ-ავტო მანქანების ქარხანა, რომლის ტევადობაც 100 ათასი მანქანაა წელიწადში.
რესურსები ინტერნეტში
კატეგორია: კავკასია კატეგორია: სტავროპოლის მხარე
კავკასიის მხარეთა უწყებანი
„კავკასიის მხარეთა უწყებანი“ — ქართული ყოველკვირეული გაზეთი, მთავრობის ოფიციალური გამოცემა. გამოდიოდა თბილისში 1845 წლის იანვრიდან 1846 წლის ივლისამდე. წარმოადგენდა „ზაკავკაზსკი ვესტნიკის“ დუბლირებას. გაზეთი იბეჭდებოდა მცირე ზომის ქაღალდზე, 2 სვეტად, 8 გვერდზე. აქვეყნებდა ოფიციალურ ცნობებს და სხვა მასალებს. „კავკასიის მხარეთა უწყებანი“ ერთ-ერთი ქართული გაზეთია, რომელმაც შემოგვინახა საყურადღებო მასალა XIX საუკუნის 40-იანი წლების საქართველოს ეკონომიკური და სოციალური ურთიერთობის შესახებ. რედაქტორი — პლატონ იოსელიანი. მთარგმნელები — ზ. ფალავანდიშვილი, ვ. გურამიშვილი. ტირაჟი 50 ცალი. ჩვენამდე მოაღწია გაზეთის მხოლოდ ორმა ნომერმა (№ 1, № 11)
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
ჩილეს დემოგრაფია
thumb|194px|right|[[2005 წლის მიხედვით, აგლომერაციები და ქალაქები, 10 000 მოსახლით]] ჩილეს მოსახლეობის რაოდენობა დაახლოებით 17 მილიონს შეადგენს. მოსახლეობის 85% ცხოვრობს ურბანულ არეალში, საიდანაც ნახევარი (დაახლოებით 7 მილიონი) კოცენტრირებულია სანტიაგოში. მოსახლეობის ზრდის მაჩვენებელი (0.97%) თითქმის ყველაზე დაბალია, ლათინური ამერიკის მასშტაბით. მოსახლეობის რაოდენობა 20 მილიონს დაახლოებით 2035-2040 წლებში მიაღწევს.
ეთნიკური ჯგუფები
მექსიკის ეროვნული ავტონომიური უნივერსიტეტის ლათინური ამერიკის მკვლევარი პროფესორი ფრანცისკო ლისკანო თვლის, რომ ჩილეს მოსახლეობის 52.7% შეადგენენ ევროპელებს, ხოლო მეტისები დაახლოებით 44 %-ს. ჩილეს უნივერსიტეტის სხვა კვლევის მიხედვით თეთრები შეიძლება შეადგენდნენ მოსახლეობის 60-დან 90 პროცენტამდე.
2002 წლის აღწერის მიხედვით, ჩილეს მოსახლეობის მხოლოდ 3.2% მიიჩნევს თავს ჩილეს მკვიდრ მოსახლედ, ხოლო უმეტესობას ჰყავდა შერეული წინაპრები.
პანგანტუკანი
პანგანტუკანი (ოფიციალურად პანგანტუკანის მუნიციპალიტეტი; Lungsod sa Pangantucan; Bayan ng Pangantucan) ― პირველი კლასის მუნიციპალიტეტი ბუკიდნონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 56 580 ადამიანს შეადგენს. მოიცავს 19 ბარანგაის.
სქოლიო
კატეგორია:ბუკიდნონის მუნიციპალიტეტები
სამკუთხედის თანავარსკვლავედი
მინი|ვარსკვლავები სამკუთხედის თანავარსკვლავედში სამკუთხედის თანავარსკვლავედი (Triangulum) — ცის ჩრდილოეთ ნახევარსფეროს თანავარსკვლავედი; ყველაზე ბრწყინვალე ვარსკვლავების ვიზუალური ვარსკვლავიერი სიდიდეებია 3,0 და 3,4 დაკვირვებისათვის ხელსაყრელი პირობებია ოქტომბერში. სამკუთხედის თანავარსკვლავედიდან ჩანს სამკუთხედის გალაქტიკა — მესამე უდიდესი გალაქტიკა ადგილობრივ ჯგუფში.
რესურსები ინტერნეტში
კატეგორია:თანავარსკვლავედები კატეგორია:ჩრდილოეთ ნახევარსფეროს თანავარსკვლავედები
Crassispira pluto
Crassispira pluto — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჩანაკია
ჩანაკია, კაუტილია, ვიშნუგუპტა (चाणक्य Cāṇakya; დაახლოებით ძვ. წ. 370-283 წწ.) — ძველი ინდოეთის ფილოსოფოსი, სახელმწიფო მოღვაწე და მოაზროვნე. მისი ცხოვრების შესახებ მრავალი ლეგენდა არსებობს. გამოირჩეოდა მოხერხებულობითა და დახვეწილი პოლიტიკური ხედვით. ჩანდრაგუპტა მაურიას მრჩეველი. ითვლება პოლიტიკური ტრაქტატის — „არტჰაშასტრას“ ავტორად, სადაც მოცემულია სახელმწიფო მართვის საკითხებში არსებული რჩევა-დარიგებები. დაიბადა ბრაჰმანის ოჯახში. განათლება მიიღო ქალაქ ტაქსილაში (ამჟამინდელი პაკისტანი). ცოდნა ჰქონდა მიღებული აგრეთვე მედიცინასა და ასტროლოგიაში. ზოგს მიაჩნია, რომ იგი იყო ზოროასტრიზმის მიმდევარი (ყოველშემთხვევაში იმყოფებოდა ამ რელიგიის ძლიერი გავლენის ქვეშ). ჩანაკიას წიგნი ჩანდრაგუპტა მაურიასთვის იყო მეგზური. ჩანაკია მიჩნეულია პოლიტიკური მეცნიერებისა და ეკონომიკის პიონერად. ინდოელი ისტორიკოსები ჩანაკიას ადარებენ ნიკოლო მაკიაველის.
სქოლიო
კატეგორია:ინდოელი ფილოსოფოსები კატეგორია:ინდოელი პოლიტიკოსები
ბოკონი
ბოკონი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ჩეკურაანთგორის თემში. მდებარეობს მდინარე ივრის მარჯვენა მხარეს. ზღვის დონიდან 1260 მეტრზე. თიანეთიდან დაშორებულია 8 კილომეტრით. საბჭოთა პერიოდში შედიოდა თიანეთის სადაბო საბჭოში.
დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.
სქოლიო
კატეგორია:თიანეთის მუნიციპალიტეტის სოფლები
კონკისტადორი
right|thumb|[[ფრანსისკო პისარო — ინკების იმპერიის დამპყრობელი]] კონკისტადორი (ესპ., conquistador — დამპყრობელი) — ტერმინი, რომლითაც მიმართავდნენ იმ ესპანელ და პორტუგალიელ ჯარისკაცებს, მკვლევრებს, ავანტიურისტებს, რომელთაც ქრისტეფორე კოლუმბის მიერ დიდი გეოგრაფიული აღმოჩენების შემდეგ, XV საუკუნიდან მოყოლებული, თანამედროვე ამერიკის კონტინენტი ესპანელთა ბატონობის ქვეშ მოაქციეს.
დრისვიატი
დრისვიატი (ლიეტუვ. Drūkšiai, ბელარ. Дрысвяты) — ტბა ლიეტუვის ზარასაის რაიონსა და ბელაორუსის ვიტებსკის ოლქის ბრასლავის რაიონში. ლიეტუვის სამხრეთით, ბალტიისპირეთის მთაგრეხილის ჩრდილო-აღმოსავლეთ ნაპირში. ბრასლავის ტბათა ჯგუფში ერთ-ერთ უმნიშვნელოვანესი. იგნალინის აესისთვის წყლის მიმწოდებელი წყაროა.
ტბის 44.79 კმ² ფართობიდან დაახლოებით 34 კმ² ლიეტუვაშია, 10 კმ²-მდე ბელარუსში. მყინვარების მოძრაობის დროს ორი სამხრეთიდან ჩრდილოეთში და აღმოსავლეთიდან დასავლეთში გადაჭიმული ჩაღრმავებაა წარმოქმნილი. პირველის მაქსიმალური სიღრმე 29 მ-ია, მეორისა 33,3 მ. სიღრმეები ტბის ცენტრშია. ნაპირების უმეტესი ნაწილი ქვიშიანია.
ტბას მასში მოხვედრილი მცირე ზომის მდინარეები ავსებს. დრისვიატიდან მდინარე პრორვა გამოედინება, რომელიც ობოლის ტბისა და მდინარე დრისვიატკის გავლით ტბას მდინარე დისნასთან აერთებს (დასავლეთ დვინის შენაკადი).
რესურსები ინტერნეტში
კატეგორია:ლიეტუვის ტბები
920
თარიღი უცნობია
*
ახალი ურბანიზმი
300px|right|thumb|[[პროსპექტ ნიუ ტაუნი, კოლორადო, გამოირჩევა შერეული ზონირებითა და სხვადასხვა სიმჭიდროვის დასახლებებით გვერდიგვერდ.]] 300px|right|thumb|მცირე და საშუალო კომერციული ზონები შერეულია საცხოვრებელთან. ახალი ურბანიზმი — მიმდინარეობა ქალაქგეგმარებაში, რომელმაც პოპულარობა 1980-იანი წლების ბოლოსა და 1990-იანების დასაწყისში აშშ-ში ჰპოვა. ახალ ურბანისტთა მიზანი უძრავი ქონების განვითარებისა და ქალაქგეგმარების ყველა ასპექტის რეფორმაა. ის მოიცავს პოსტ-ინდუსტრიულ ქალაქებში მოძველებული ინფრასტრუქტურის გადახალისებასა და გაუკაცრიელებულ გარეუბანთა შევსებას.
ახალ ურბანისტულ დიზაინს რამდენიმე საერთო დამახასიათებელი ელემენტი გააჩნია. ამგვარი უბნები კეთილგანწყობილია ფეხით მოსიარულეთა მიმართ, ხოლო დასახლებისა და დასაქმების ტიპები კი მრავალფეროვანია. ახალი ურბანისტები მხარს უჭერენ რეგიონულ დაგეგმვას ღია სივრცის, ადეკვატური არქიტექტურისა და ზონირების ოპტიმიზაციისთვის, ბალანსირებული განსახლებისა და დასაქმების გათვალისწინებით. მათ მიაჩნიათ, რომ ეს სტრატეგია საუკეთესო საშუალებაა მგზავრობაში დროის დანახარჯის შემცირების, შეღავათიანი დასახლების მიწოდების გაზრდის და ქალაქის განუწყვეტელი ზრდის კონტროლისთვის. მრავალი სხვა საკითხი, როგორიცაა ისტორიულ ძეგლთა დაცვა, უსაფრთხო ქუჩები, მწვანე ნაგებობები და მიწის საფარის აღდგენა ასევე გათვალისწინებულია ახალი ურბანიზმის ქარტიაში - მიმდინარეობის კონცეპტუალურ დოკუმენტში. ვინაიდან ახალი ურბანისტული დიზაინი მოიცავს ავტომობილის ხანამდელი ქალაქური დასახლებისთვის დამახასიათებელ ნიშნებს, ამ მოძრაობას ხშირად ტრადიციული უბნის დიზაინს უწოდებენ.
ლიტერატურა
კატეგორია:ურბანისტიკა
Crassispira premorra
Crassispira premorra — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Virgin Killer
Virgin Killer (უბიწოების მკვლელი) — გერმანული როკ-ჯგუფ სკორპიონსის მეოთხე სტუდიური ალბომი, რომელიც გამოვიდა 1976 წელს.
ალბომის სახელწოდების შესაბამისად დისკის ორიგინალურ გარეკანზე წარმოდგენილი იყო შიშველი არასრულწლოვანი გოგონა. ეს ყდა არ მოიწონეს ბრიტანეთში, აშშ-ში და სხვა ქვეყნებში. შედეგად, ალბომი ამ ტერიტორიებზე განსხვავებული ყდით გამოიცა.
2008 წლის დეკემბერში ინტერნეტის ზედამხედველობის ბრიტანულმა ფონდმა მოითხოვა ვიკიპედიაში ალბომის ამ გარეკანის დაბლოკვა, თუმცა ოთხი დღის შემდეგ გადაწყვეტილება შეცვალა.
სქოლიო
კატეგორია:სკორპიონსის ალბომები კატეგორია:1976 წლის ალბომები კატეგორია:RCA Records-ის ალბომები კატეგორია:ალბომები დიტერ დირკსის პროდიუსერობით
საგა იოსტა ბერლინგზე
„საგა იოსტა ბერლინგზე“ — შვედი მწერლის, სელმა ლაგერლოფის, ერთ-ერთი ყველაზე თვალსაჩინო ნაწარმოები. მწერალმა რომანზე მუშაობას ათ წელიწადზე მეტი მოანდომა. 1909 წელს ლაგერლოფმა ამ ნაწარმოებისთვის ნობელის პრემია მიიღო.
წიგნი თარგმნილია მსოფლიოს თითქმის ყველა ენაზე. არაერთხელ გადააკეთეს პიესად, მის მოტივებზე დაიწერა ათზე მეტი კინოსცენარი, რაც სხვადასხვა ქვეყნის კინემატოგრაფებმა ასახეს ეკრანზე.
„საგა იოსტა ბერლინგზე“ ქართულად თარგმნა აკაკი ბრეგაძემ.